Príloha č. 5.1- 3 Metodické usmernenie k spoločným ukazovateľom

**Metodické usmernenie č. 01/2022**



**k spoločným ukazovateľom** 





|  |  |
| --- | --- |
| **Názov:** | Metodické usmernenie č. 01/2022 k spoločným ukazovateľom |
| **Verzia:** | 1.0 |
| **Vydala:** | Národná implementačná a koordinačná autorita -  Úrad vlády Slovenskej republiky, sekcia plánu obnovy |
| **Dátum vydania:** | 13.4.2022 |
| **Dátum účinnosti:** | 13.4.2022 |
| **Schválil:** | Ing. Lívia Vašáková, PhD.  generálna riaditeľka sekcie plánu obnovy Úradu vlády Slovenskej republiky |

**Obsah**

[**1.** **Úvod** 4](#_Toc95761566)

[**2.** **Všeobecné zásady** 4](#_Toc95761567)

[**3.** **Obdobie sledovania, vykazovania hodnôt spoločných ukazovateľov a podávania správ** 5](#_Toc95761568)

[**4.** **Predikovanie vplyvu realizovaných opatrení** 5](#_Toc95761569)

[**5.** **Metodika výpočtu** 5](#_Toc95761570)

[**6.** **Východisková hodnota a spôsob výpočtu hodnôt** 6](#_Toc95761571)

[7. **Zoznam spoločných ukazovateľov** 6](#_Toc95761572)

1. **Úvod**

Cieľom tohto metodického usmernenia (MU) je zadefinovať základné pravidlá pre vykazovanie spoločných ukazovateľov, a to v súlade s delegovaným aktom Komisie (EÚ) č. 2021/2106, ktorým sa dopĺňa nariadenie (EÚ) č. 2021/241 Európskeho parlamentu a Rady, ktorým sa zriaďuje Mechanizmus na podporu obnovy a odolnosti.

Podľa čl. 29 nariadenia (EÚ) 2021/241 je potrebné zabezpečiť monitorovanie a hodnotenie implementácie Mechanizmu na podpru obnovy a odolnosti (ďalej len „Mechanizmus“) prostredníctvom spoločných ukazovateľov[[1]](#footnote-1). Tieto ukazovatele sa majú používať za účelom podávania správ o pokroku, monitorovania a hodnotenia Mechanizmu, a to najmä pokiaľ ide o dosahovanie všeobecných cieľov uvedených v čl. 4 nariadenia (EÚ) 2021/241. Členské štáty majú EK podávať správy o plnení spoločných ukazovateľov.

Za účelom sledovania pokroku  pri realizácii plánov obnovy a odolnosti členských štátov v každom zo šiestich pilierov,ako aj za účelom sledovania pokroku  vo vzťahu k spoločným ukazovateľom mechanizmu by Komisia mala v súlade s čl. 30 ods.1 nariadenia (EÚ) 2021/ 241 vytvoriť osobitnú hodnotiacu tabuľku, ktorej cieľom je poskytovať komplexné informácie o pokroku pri vykonávaní Mechanizmu a o realizácii národných plánov obnovy a odolnosti, schválených príslušnými vykonávacími rozhodnutiami Rady.

**Všeobecné zásady**

Spoločné ukazovatele majú za cieľ sledovať pokrok pri dosahovaní cieľov Mechanizmu v rámci implementácie reforiem a investícií zahrnutých do Plánu obnovy a odolnosti SR.

Na základe údajov o implementácii reforiem a investícií Plánu obnovy a odolnosti SR je potrebné zhromažďovať všetky relevantné údaje o spoločných ukazovateľoch. Tieto údaje je potrebné zhromažďovať v rámci všetkých reforiem a investícií zahrnutých do Plánu obnovy a odolnosti SR, a to bez ohľadu na to, či sú tieto reformy investície z Mechanizmu financované úplne, alebo len čiastočne.

Ak opatrenia realizované v rámci Plánu obnovy a odolnosti SR budú prispievať k plneniu jedného alebo viacerých spoločných ukazovateľov, je potrebné uviesť ich vo výzvach/priamych vyzvaniach. Zber týchto údajov je potrebné zabezpečiť rovnako v prípade, ak vykonávateľ realizuje investíciu alebo reformu sám a realizované opatrenia prispievajú k plneniu spoločných ukazovateľov. Jednotlivé opatrenia alebo ich časti (projekty) môžu prispieť zároveň k niekoľkým spoločným ukazovateľom, a to prostredníctvom všetkých alebo len niektorých projektov, realizovaných v rámci daného opatrenia. Vykonávateľ je v tejto súvislosti povinný správne identifikovať relevantné spoločné ukazovatele ku jednotlivým investíciám a reformám Plánu obnovy a odolnosti SR.

Vykazované spoločné ukazovatele musia byť v zásade konzistentné a koherentné vo vzťahu k ukazovateľom používaným v rámci iných fondov EÚ, pričom niektoré ukazovatele sú podobné tým, ktoré sa používajú vo fondoch EÚ. V takýchto prípadoch sa použije rovnaká metodika na zber a vykazovanie údajov aj za Plán obnovy a odolnosti SR.

Všetky spoločné ukazovatele sú zadefinované ako ukazovatele „výsledku“. Ukazovatele výsledku idú nad rámec ukazovateľov výstupu, pretože sa snažia zachytiť zmenu celkovej situácie a účinky tejto zmeny na subjekty prijímajúce podporu, napr. na cieľové skupiny obyvateľstva alebo podniky (t. j. občania využívajúcich dodatočnú ochranu pred klimatickými zmenami a prírodnými katastrofami, občania používajúci nové verejné digitálne služby, občania participujúci na školeniach atď.).

V prípade revízie Plánu obnovy a odolnosti SR je východiskom pre podávanie správ revidovaný plán.

1. **Obdobie sledovania, vykazovania hodnôt spoločných ukazovateľov a podávania správ**

Podávanie správ o spoločných ukazovateľoch sa vzťahuje na celé obdobie implementácie Plánu obnovy a odolnosti SR.

Vykazovanie sa vzťahuje na obdobie **od 1. februára 2020**. Spoločné ukazovatele sa vykazujú EÚ v polročných intervaloch, a to so stavom k **31. decembru** a **30. júnu každého roka**.

Termín podávania správ na EK o spoločných ukazovateľoch je február a august. Prvá správa o spoločných ukazovateľoch za uplynulé obdobie bude zaslaná vo februári 2022.

Hodnoty, ktoré majú byť reportované v auguste roku N, budú predstavovať výsledky opatrení, ktoré sa začali implementovať v období od januára do júna roku N, a hodnota uvedená vo februári roku N+1 by mala predstavovať výsledky opatrení, ktorých implementácia prebiehala v období medzi júlom a decembrom roku N. [[2]](#footnote-2)

Vykonávatelia podávajú správy o plnení spoločných ukazovateľov národnej implementačnej a koordonačnej autorite (ďalej len „NIKA“)  ako prílohu predkladaných monitorovacích správ investícií a reforiem, a to jedenkrát za 6 mesiacov (v monitorovacej správe investícií a reforiem za december a v monitorovacej správe za jún príslušného roka). Údaje o plnení spoločných ukazovateľov sa reportujú v tabulke, ktorá je prílohou tohto usmernenia (Príloha\_Report spoločných ukazovateľov). Obsah prílohy je osobitne vo vzťahu ku každej investícii alebo reforme dohodnutý medzi NIKA a vykonávateľom, pričom sa zohľadňujú požiadavky EK na vykazovanie spoločných ukazovateľov uvedené v delegovanom akte Komisie (EÚ) č. 2021/2106 a v usmernení Komisie o spoločných ukazovateľoch plánu obnovy a odolnosti. Vykonávateľ priebežne eviduje dôkazy preukazujúce plnenie spoločných ukazovateľov (napr. menný zoznam žiakov participujúcich na doučovaní) pre prípad možnej kontroly a/alebo auditu.

**Predikovanie vplyvu realizovaných opatrení**

Niektoré spoločné ukazovatele môžu byť vykazované s časovým oneskorením, ktoré predstavuje najmä obdobie medzi samotnou implementáciou projektu alebo momentom nadobudnutia platnosti reformy a meraním ich skutočného dopadu. Preto je možnosť použiť pri ich prvom reportovaní odhad.

Pri použití predikcie vplyvu opatrení musí byť použitá metodika, ktorá bude komunikovaná s EK. Cieľom predikovania údajov je čo najskôr podať správu o potenciálnom vplyve dosiahnutých výsledkov. Takéto predikované údaje budú následne upravené v momente, keď budú dostupné reálne údaje.

V prípadoch, keď skutočný vplyv možno merať len s časovým oneskorením, je systém podávania správ o výkonnosti založený na dvojfázovom prístupe:

* prvá fáza – vykonávateľ poskytne svoje odhady a súvisiacu metodiku určenia potenciálneho vplyvu,
* druhá fáza – v každom polročnom vykazovacom období sa predchádzajúce odhady upravia a nahradia skutočnými údajmi.

1. **Metodika výpočtu**

Cieľom vykazovania spoločných ukazovateľov je zachytiť pozitívny vplyv realizovaných opatrení. Pri stanovení hodnoty ukazovateľa by malo byť zabezpečené, aby subjekt (osoba, podnik) bol vykazovaný iba raz za opatrenie za vykazované obdobie, bez ohľadu na to, koľkokrát[[3]](#footnote-3) dostane podporu alebo koľkokrát sa zúčastní na konkrétnom opatrení v rámci implementácie Plánu obnovy a odolnosti SR, pokiaľ nie je v definícii ukazovateľa uvedené inak.

Naopak, subjekty, ktoré získavajú podporu v rámci odlišných opatrení sa započítavajú samostatne. [[4]](#footnote-4)

Pokiaľ sa v rámci opatrenia poskytuje podpora dlhodobo, subjekt prijímajúci podporu sa započíta raz za celé relevantné obdobie.[[5]](#footnote-5)

1. **Východisková hodnota a spôsob výpočtu hodnôt**

Východiskové hodnoty spoločných ukazovateľov (t. j. pri prvom kole podávania správ) budú **vždy 0**. Následné hodnoty budú závisieť od povahy ukazovateľa:

* stavový – východisková hodnota bude aktualizovaná v rámci každého podávania správ a bude predstavovať hodnotu dosiahnutú na konci predchádzajúceho vykazovaného obdobia,
* priebežný – každé vykazované obdobie sa začína východiskovou hodnotou 0.

Dosiahnutá hodnota by mala zodpovedať výsledkom opatrení implementovaných výlučne počas vykazovaného obdobia, to znamená, že sa nekumuluje s predchádzajúcimi obdobiami.

1. **Zoznam spoločných ukazovateľov**
2. **Úspora ročnej spotreby primárnej energie**

|  |  |
| --- | --- |
| Kód spoločného ukazovateľa | RRFCI01 |
| Názov spoločného ukazovateľa | **Úspory ročnej spotreby primárnych zdrojov energie** |
| Jednotka | MWh/rok |
| Typ spoločného ukazovateľa | stavový |
| Východisková hodnota | východisková hodnota bude 0,  aktualizovaná bude v rámci každého obdobia podávania správ |
| Piliere Mechanizmu na podporu obnovy a odolnosti | Pilier 1 Zelená tranformácia  Pilier 3 Inteligentný, udržateľný a inkluzívny rast, vrátane hospodárskej súdržnosti, tvorby pracovných miest, produktivity, konkurencieschopnosti, výskumu, vývoja a inovácií a dobre fungujúci vnútorný trh podporujúci MSP |
| Definícia a pojmy | Celkové ročné zníženie spotreby primárnych zdrojov energie v prípade podporovaných subjektov, a to prostredníctvom podpory v rámci opatrení mechanizmu. Východiskovou hodnotou je ročná spotreba primárnych zdrojov energie pred intervenciou a dosiahnutou hodnotou je ročná spotreba primárnych zdrojov energie za rok nasledujúci po intervencii. V prípade budov musia byť intervencie dostatočne zdokumentované, aby bolo možné tieto hodnoty vypočítať, napríklad na základe osvedčení o energetickej hospodárnosti alebo iných monitorovacích systémov spĺňajúcich kritériá stanovené v článku 10 ods. 6 smernice Európskeho parlamentu a Rady 2010/31/EÚ(1)(smernica o energetickej hospodárnosti budov). V prípade procesov v podnikoch sa ročná spotreba primárnych zdrojov energie zdokumentuje na základe energetických auditov v súlade s článkom 8 smernice Európskeho parlamentu a Rady 2012/27/EÚ(2)(smernica o energetickej efektívnosti) alebo inými príslušnými technickými špecifikáciami.  Verejné budovy sa vymedzujú ako budovy vo vlastníctve verejných orgánov a budovy vo vlastníctve neziskovej organizácie za predpokladu, že tieto subjekty sledujú ciele všeobecného záujmu, ako je vzdelávanie, zdravie, životné prostredie a doprava. Ako príklad možno uviesť budovy verejnej správy, škôl, nemocníc atď. |
| Čas plnenia | Po dokončení výstupu a vydaní energetického certifikátu, energetického auditu alebo inej relevantnej technickej špecifikácie. |
| Metodika pre stanovenie cieľovej hodnoty | Dosiahnutá hodnota by sa mala vypočítať tak, že sa spotreba energie pred zásahom odpočíta od dosiahnutej novej spotreby energie (či už odhadovanej alebo skutočnej) po zásahu.  Úspora energie renovovanej jednotky sa započítava len raz, po ukončení zásahu. |
| Členenie údajov | žiadne |
| Referencie | Smernica Európskeho parlamentu a Rady 2010/31/EÚ o energetickej hospodárnosti budov.  Smernica Európskeho parlamentu a Rady (EÚ) 2018/844 z 30. mája 2018, ktorou sa mení a dopĺňa smernica 2010/31/EÚ o energetickej hospodárnosti budov a smernica 2012/27/EÚ o energetickej efektívnosti (Ú. v. EÚ L 156/75, 19.6. .2018)  Smernica o energetickej účinnosti (2012/27/EÚ) |
| Korešpondujúce ukazovatele v rámci EŠIF | RCR26 Ročná spotreba primárnej energie (z toho: obydlia, verejné budovy, podniky, iné) |

1. **Dodatočná inštalovaná prevádzková kapacita v oblasti energie z obnoviteľných zdrojov**

|  |  |
| --- | --- |
| Kód spoločného ukazovateľa | RRFCI02 |
| Názov spoločného ukazovateľa | **Dodatočná inštalovaná prevádzková kapacita v oblasti energie z obnoviteľných zdrojov** |
| Jednotka | MW |
| Typ spoločného ukazovateľa | stavový |
| Východisková hodnota | východisková hodnota bude 0,  aktualizovaná bude v rámci každého obdobia podávania správ |
| Piliere Mechanizmu na podporu obnovy a odolnosti | Pilier 1 Zelená tranformácia  Pilier 3 Inteligentný, udržateľný a inkluzívny rast, vrátane hospodárskej súdržnosti, tvorby pracovných miest, produktivity, konkurencieschopnosti, výskumu, vývoja a inovácií a dobre fungujúci vnútorný trh podporujúci MSP. |
| Definícia a pojmy | Dodatočná kapacita inštalovaná v oblasti energie z obnoviteľných zdrojov vďaka podpore z opatrení v rámci mechanizmu, ktorá je funkčná (t. j. v prípade potreby pripojená k rozvodnej sieti a plne pripravená na výrobu energie alebo už vyrábajúca energiu). Výrobná kapacita sa podľa definície Eurostatu(3)vymedzuje ako „čistý maximálny elektrický výkon“.  Energia z obnoviteľných zdrojov je „energia z obnoviteľných nefosílnych zdrojov, a to veterná, slnečná (termálna a fotovoltická) a geotermálna energia, energia z okolia, energia z prílivu, vĺn a iná energia z oceánov, vodná energia, energia z biomasy, skládkového plynu, plynu z čistiarní odpadových vôd a bioplynu“ (pozri smernicu Európskeho parlamentu a Rady 2018/2001(4). Ukazovateľ zachytáva aj kapacitu elektrolyzéra na výrobu vodíka vybudovaného s podporou opatrení v rámci mechanizmu. Ukazovateľ sa zbiera a vykazuje oddelene pre i) kapacitu výroby energie z obnoviteľných zdrojov a ii) kapacitu elektrolyzéra na výrobu vodíka. |
| Čas plnenia | Spustenie výrobnej kapacity v prevádzke (t. j. prevádzka je pripravená na výrobu alebo už vyrába energiu). |
| Metodika pre stanovenie cieľovej hodnoty | Tak ako je uvedená v definícii. |
| Členenie údajov | Člení sa podľa:  i) kapacita na výrobu z obnoviteľnej energie a  ii) kapacita elektrolyzéra na výrobu vodíka |
| Referencie | Eurostat pre definíciu výrobnej kapacity  Smernica Európskeho parlamentu a Rady (EÚ) 2018/2001 z 11. decembra 2018 o podpore využívania energie z obnoviteľných zdrojov - pre definíciu obnoviteľnej energie |
| Korešpondujúce ukazovatele v rámci EŠIF | RCR32 Dodatočná prevádzková kapacita inštalovaná pre obnoviteľnú energiu |

1. **Infraštruktúra pre alternatívne palivá (čerpacie/ nabíjacie stanice)**

|  |  |
| --- | --- |
| Kód spoločného ukazovateľa | RRFCI03 |
| Názov spoločného ukazovateľa | **Infraštruktúra pre alternatívne palivá (čerpacie/ nabíjacie stanice)** |
| Jednotka | čerpacie/ nabíjacie stanice |
| Typ spoločného ukazovateľa | stavový |
| Východisková hodnota | východisková hodnota bude 0,  aktualizovaná bude v rámci každého obdobia podávania správ |
| Piliere Mechanizmu na podporu obnovy a odolnosti | Pilier 1 Zelená tranformácia  Pilier 3 Inteligentný, udržateľný a inkluzívny rast, vrátane hospodárskej súdržnosti, tvorby pracovných miest, produktivity, konkurencieschopnosti, výskumu, vývoja a inovácií a dobre fungujúci vnútorný trh podporujúci MSP |
| Definícia a pojmy | Počet čerpacích/nabíjacích staníc (nových alebo modernizovaných) pre ekologické vozidlá podporených opatreniami v rámci mechanizmu.  Nabíjacia stanica sa vymedzuje ako zariadenie, ktoré v určitom čase umožňuje nabíjanie jedného elektrického vozidla alebo výmenu batérie jedného elektrického vozidla. Čerpacou stanicou sa rozumie čerpacie zariadenie na poskytovanie alternatívneho paliva prostredníctvom pevného alebo mobilného zariadenia.  Alternatívne palivá sa vymedzujú tak, aby predstavovali palivá alebo zdroje energie, ktoré aspoň čiastočne slúžia ako náhrada fosílnych palív v rámci dodávok energie pre dopravu, ktoré majú potenciál prispievať k jej dekarbonizácii a zlepšiť environmentálne prostredie v odvetví dopravy, a to v súlade so smernicou 2018/2001(5).  Ukazovateľ sa vykazuje oddelene pre i) nabíjacie stanice a ii) čerpacie stanice. V rámci čerpacích staníc sa osobitne vykazujú iii) čerpacie stanice vodíka. |
| Čas plnenia | Miesto tankovania/dobíjania sa počíta hneď, ako je uvedené do prevádzky (t. j. pripravené na výrobu alebo už vyrábanie energie), v súlade so všeobecnými zásadami. |
| Metodika pre stanovenie cieľovej hodnoty | Tak ako je uvedená v definícii. |
| Členenie údajov | Člení sa podľa:   1. nabíjacie stanice a 2. čerpacie stanice.   V rámci čerpacích staníc sa osobitne vykazujú  iii) čerpacie stanice vodíka |
| Referencie | článok 29 smernice 2018/2001, v ktorom sa stanovujú kritériá udržateľnosti a úspor emisií skleníkových plynov pre biopalivá, biokvapaliny a palivá z biomasy |
| Korešpondujúce ukazovatele v rámci EŠIF | RCO59 Infraštruktúra pre alternatívne palivá (čerpacie/nabíjacie stanice) |

1. **Populácia, ktorá využíva ochranné opatrenia proti povodniam, prírodným požiarom a iným prírodným katastrofám súvisiacim s klímou**

|  |  |
| --- | --- |
| Kód spoločného ukazovateľa | RRFCI04 |
| Názov spoločného ukazovateľa | **Populácia, ktorá využíva ochranné opatrenia proti povodniam, prírodným požiarom a iným prírodným katastrofám súvisiacim s klímou** |
| Jednotka | Osoby |
| Typ spoločného ukazovateľa | stavový |
| Východisková hodnota | východisková hodnota bude 0,  aktualizovaná bude v rámci každého obdobia podávania správ |
| Piliere Mechanizmu na podporu obnovy a odolnosti | Pilier 1 Zelená tranformácia  Pilier 4 Socialna a územná súdržnosť |
| Definícia a pojmy | Počet osôb žijúcich v oblastiach, kde je vybudovaná alebo modernizovaná ochranná infraštruktúra (vrátane zelenej infraštruktúry a riešení inšpirovaných prírodou na adaptáciu na zmenu klímy) , a to vďaka podpore prostredníctvom opatrení v rámci mechanizmu s cieľom znížiť zraniteľnosť územia pri povodniach, prírodných požiaroch a iných prírodných rizikách súvisiacich s klímou (búrky, suchá, vlny horúčav).  V prípade požiarov a iných prírodných rizikách súvisiacich s klímou sa ukazovateľ vzťahuje na ochranné opatrenia, ktoré sú jasne lokalizované s vysokým rizikom a ktoré sa priamo zaoberajú konkrétnymi rizikami, na rozdiel od všeobecnejších opatrení vykonávaných na vnútroštátnej alebo regionálnej úrovni.  V prípade povodní sa ukazovateľ počíta vo vzťahu k ohrozenému obyvateľstvu. Vykazovaná hodnota je počet osôb, ktoré žijú v oblasti, kde bola počas vykazovaného obdobia vybudovaná alebo významne modernizovaná infraštruktúra, okrem počtu vykazovaného v predchádzajúcom období vykazovania. |
| Čas plnenia | Počet osôb sa počíta od dátumu, kedy bola infraštruktúra podporovaná prostredníctvom opatrení v rámci mechanizmu uvedená do prevádzky (ako je definované vo všeobecných zásadách). |
| Metodika pre stanovenie cieľovej hodnoty | Hodnoty je potrebné vykazovať pre každú novú infraštruktúru bez ohľadu na to, či prispieva k ochrane rovnakého obyvateľstva ako iná podporovaná infraštruktúra, keďže rovnaké obyvateľstvo môže byť vystavené viacerým rizikám. |
| Členenie údajov | Žiadne |
| Referencie | Rizikové oblasti a populácie sú definované v Stratégii EÚ pre adaptáciu na  zmenu klímy[[6]](#footnote-6) |
| Korešpondujúce ukazovatele v rámci EŠIF | RCR35 Obyvateľstvo využívajúce opatrenia na ochranu pred povodňami  RCR36 Populácia využívajúca opatrenia na ochranu pred požiarmi  RCR37 Obyvateľstvo využívajúce ochranné opatrenia proti prírodnej katastrofe súvisiacej s klímou (okrem povodní a požiarov) |

1. **Dodatočné obydlia s prístupom na internet prostredníctvom sietí s veľmi vysokou kapacitou**

V rámci mechanizmu v podmienkach SR sa uvedený ukazovateľ nebude vykazovať.

1. **Podniky podporované pri vývoji alebo využívaní digitálnych produktov, služieb a aplikačných procesov**

|  |  |
| --- | --- |
| Kód spoločného ukazovateľa | RRFCI06 |
| Názov spoločného ukazovateľa | **Podniky podporované v oblasti vývoja alebo pri využívaní digitálnych produktov, služieb a aplikačných procesov** |
| Jednotka | podniky |
| Typ spoločného ukazovateľa | Priebežný - vykazovaný priebežne – hodnoty sú reportované len za sledované obdobie |
| Východisková hodnota | za každé vykazované obdobie začína východiskovou hodnotou 0 |
| Piliere Mechanizmu na podporu obnovy a odolnosti | Pilier 2 Digitálna transformácia  Pilier 3 Inteligentný, udržateľný a inkluzívny rast, vrátane hospodárskej súdržnosti, tvorby pracovných miest, produktivity, konkurencieschopnosti, výskumu, vývoja a inovácií a dobre fungujúci vnútorný trh podporujúci MSP |
| Definícia a pojmy | Počet podnikov podporovaných v oblasti vývoja alebo pri využívaní nových alebo významne modernizovaných služieb, produktov a procesov založených na digitálnych technológiách, a to vďaka podpore pochádzajúcej z opatrení v rámci mechanizmu. Patria sem pokročilé digitálne technológie, ako je automatizácia, umelá inteligencia, kybernetická bezpečnosť, blockchain, cloudové a edgové infraštruktúry a dátové priestory, kvantová a vysokovýkonná výpočtová technika. Významná modernizácia sa vzťahuje len na nové funkcie. Informácie sa preto zbierajú oddelene i) pre podniky podporované pri vývoji digitálnych technológií a riešení a ii) pre podniky podporované pri využívaní digitálnych riešení na transformáciu svojich služieb, produktov alebo procesov. Zbierajú sa aj podľa veľkosti podniku. Podnik sa započítava raz bez ohľadu na to, koľkokrát dostane podporu na digitalizáciu prostredníctvom opatrení v rámci mechanizmu. Podnik a členenie podľa veľkosti podniku sa vymedzujú podľa definície prijatej pre ukazovateľ 9. |
| Čas plnenia | Podnik by mal byť započítaný v momente, ako dostanú podporu z prostriedkov Mechanizmu. |
| Metodika pre stanovenie cieľovej hodnoty | Podnik sa započítava do schémy podpory, aj keď podpora trvá niekoľko rokov. Podnik podporovaný v rámci dvoch rôznych schém digitalizácie by sa mal započítať dvakrát – raz za každú schému digitalizácie.  Tento ukazovateľ je podskupinou ukazovateľa 9 v tom zmysle, že počet uvedený v rámci tohto ukazovateľa by mal byť vždy menší ako počet uvedený v rámci ukazovateľa 9. |
| Členenie údajov | Člení sa podľa:  veľkosť podniku a samostatne:  i) pre podniky podporované pri vývoji digitálnych technológií a riešení a  ii) pre podniky, ktoré podporujú prijímanie digitálnych riešení na transformáciu svojich služieb, produktov alebo procesov. |
| Referencie | Definície podnikov a ich veľkosť vo všeobecných zásadách tohto usmernenia. |
| Korešpondujúce ukazovatele v rámci EŠIF | N/A |

1. **Používatelia nových a modernizovaných verejných digitálnych služieb, produktov a procesov**

|  |  |
| --- | --- |
| Kód spoločného ukazovateľa | RRFCI07 |
| Názov spoločného ukazovateľa | **Používatelia nových a modernizovaných verejných digitálnych služieb, produktov a procesov** |
| Jednotka | používatelia/ rok |
| Typ spoločného ukazovateľa | Priebežný - Vykazovaný priebežne – hodnoty sú reportované len za sledované obdobie |
| Východisková hodnota | za každé vykazované obdobie začína východiskovou hodnotou 0 |
| Piliere Mechanizmu na podporu obnovy a odolnosti | Pilier 2 Digitálna transformácia  Pilier 5 Zdravie a hospodárska, sociálna a inštitucionálna odolnosť |
| Definícia a pojmy | Počet používateľov digitálnych verejných služieb, produktov a procesov novo vyvinutých alebo výrazne modernizovaných prostredníctvom podpory opatrení v rámci Mechanizmu. Významné inovácie sa budú týkať iba nových služieb, produktov a procesov.  Používateľmi sa rozumejú klienti verejných služieb a používatelia produktov, ktoré boli novo vyvinuté alebo modernizované vďaka podpore pochádzajúcej z opatrení v rámci mechanizmu, a zamestnanci verejnej inštitúcie, ktorí využívajú digitálne procesy, ktoré boli novo vyvinuté alebo významne modernizované vďaka podpore pochádzajúcej z opatrení v rámci mechanizmu. |
| Čas plnenia | Pri prvom pripojení k službe (ako je definované vo všeobecných princípoch). |
| Metodika pre stanovenie cieľovej hodnoty | Ak sa reportovanie uskutočňuje viac ako raz ročne, tak je potrebné reportovať počet používateľov ku konečnéhu dátumu reportovaného obdobia. Údaje za jeden celý rok vypočíta Komisia.  Ak nie je možné identifikovať jednotlivých používateľov, započítanie toho istého klienta, ktorý použil online službu niekoľkokrát, sa nepovažuje za dvojité započítanie.  Používatelia novej/inovovanej služby by sa mali počítať počas obdobia implementácie plánu, aby sa zachytilo využitie modernizovaných verejných digitálnych služieb, produktov a procesov |
| Členenie údajov | Žiadne |
| Referencie | Eurostat: isoc\_ bde15 |
| Korešpondujúce ukazovatele v rámci EŠIF | RCR11 Používatelia nových a modernizovaných verejných digitálnych služieb, produktov a procesov |

1. **Výskumní pracovníci pracujúci v podporovaných výskumných zariadeniach**

|  |  |
| --- | --- |
| Kód spoločného ukazovateľa | RRFCI08 |
| Názov spoločného ukazovateľa | **Výskumní pracovníci pracujúci v podporovaných výskumných zariadeniach** |
| Jednotka | ročný ekvivalent plného pracovného času |
| Typ spoločného ukazovateľa | Priebežný - Vykazovaný priebežne – hodnoty sú reportované len za sledované obdobie |
| Východisková hodnota | za každé vykazované obdobie začína východiskovou hodnotou 0 |
| Piliere Mechanizmu na podporu obnovy a odolnosti | Pilier 3 Inteligentný, udržateľný a inkluzívny rast, vrátane hospodárskej súdržnosti, tvorby pracovných miest, produktivity, konkurencieschopnosti, výskumu, vývoja a inovácií a dobre fungujúci vnútorný trh podporujúci MSP |
| Definícia a pojmy | Počet výskumných pracovníkov, ktorí pri svojej činnosti priamo využívajú verejné alebo súkromné výskumné zariadenie alebo vybavenie, na ktoré sa poskytuje podpora z opatrení v rámci Mechanizmu. Hodnota ukazovateľa sa meria na základe ročných ekvivalentov plného pracovného času vypočítaných podľa metodiky uvedenej v príručke OECD Frascati z roku 2015.  Podpora musí smerovať k zlepšovaniu výskumného zariadenia alebo kvality výskumného vybavenia. Vylučujú sa náhrady bez zvýšenia kvality, ako aj údržba.  Ročný FTE zamestnancov výskumu a vývoja je definovaný ako podiel skutočne strávených pracovných hodín na výskume a vývoji počas kalendárneho roka vydelený celkovým počtom hodín, ktoré jednotlivec alebo skupina obvykle odpracovali v tom istom období. Podľa dohody osoba nemôže pracovať viac než jeden ekvivalent plného pracovného času v oblasti výskumu a vývoja. Počet obvykle odpracovaných hodín sa určuje na základe normatívneho/zákonného pracovného času. |
| Čas plnenia | Výskumní pracovníci (FTE) sa počítajú od dátumu, kedy zariadenie v ktorom pracujú alebo vybavenie s ktorým pracujú dostane podporu v rámci opatrení Mechanizmu (ako je definované vo všeobecných zásadách). |
| Metodika pre stanovenie cieľovej hodnoty | Voľné pozície vo výskume a vývoji sa nezapočítavajú, ani podporný personál pre výskum a vývoj (t. j. miesta, ktoré nie sú priamo zapojené do aktivít výskumu a vývoja).  Osoba nemôže pracovať viac než jeden ekvivalent plného pracovného času v oblasti výskumu a vývoja. Počet obvykle odpracovaných hodín sa určuje na základe normatívneho/zákonného pracovného času. Jeden výskumný príspevok (FTE) sa môže započítať iba raz za vykazované obdobie. Výskumný pracovník (FTE), ktorý zastáva pozíciu s viacročnou zmluvou, by sa mal započítať raz za vykazované obdobie. |
| Členenie údajov | Ukazovateľ sa rozčleňuje podľa pohlavia |
| Referencie | Príručka OECD Frascati z roku 2015 na výpočet ročného ekvivalentu plného pracovného času |
| Korešpondujúce ukazovatele v rámci EŠIF | RCO06 Výskumníci pracujúci v podporovaných výskumných zariadeniach |

1. **Podporované podniky (z toho malé podniky – vrátane mikropodnikov, stredné a veľké podniky)**

|  |  |
| --- | --- |
| Kód spoločného ukazovateľa | RRFCI09 |
| Názov spoločného ukazovateľa | **Podporované podniky (z toho malé podniky – vrátane mikropodnikov, stredné a veľké podniky)** |
| Jednotka | podniky |
| Typ spoločného ukazovateľa | Vykazovaný priebežne – hodnoty sú reportované len za sledované obdobie |
| Východisková hodnota | za každé vykazované obdobie začína východiskovou hodnotou 0 |
| Piliere Mechanizmu na podporu obnovy a odolnosti | Pilier 3 Inteligentný, udržateľný a inkluzívny rast, vrátane hospodárskej súdržnosti, tvorby pracovných miest, produktivity, konkurencieschopnosti, výskumu, vývoja a inovácií a dobre fungujúci vnútorný trh podporujúci MSP |
| Definícia a pojmy | Ukazovateľ zahŕňa všetky podniky, ktoré dostávajú peňažnú alebo materiálnu podporu pochádzajúcu z opatrení v rámci mechanizmu. |
| Čas plnenia | Podniky sa započítajú ku dňu, keď dostanú podporu pochádzajúcu z opatrení v rámci mechanizmu. |
| Definícia a pojmy | Podnik sa započítava do podpornej schémy, aj keď trvá tá niekoľko rokov. Podnik podporovaný dvoma rôznymi schémami podpory by sa mal započítať dvakrát – raz za každú schému podpory.  Tento ukazovateľ zahŕňa aj ukazovateľ 6. Hodnota vykázaná v ukazovateli pod číslom 6 by mal vždy prevyšovať hodnotu vykazovaný pri ukazovateli pod číslom 6.  Podnik sa vymedzuje ako právna entita, ktorá tvorí organizačnú jednotku vyrábajúcu výrobky alebo poskytujúcu služby, ktorá má určitý stupeň rozhodovacej samostatnosti, najmä v otázke používania svojich bežných zdrojov, a ktorá vykonáva jednu alebo viacej činností na jednom alebo viacerých miestach. Podnik môže byť sám jedinou právnou jednotkou. Podniky sú právnickými osobami, ktoré majú právnu subjektivitu bez ohľadu na to, ktoré osoby alebo inštitúcie (ako sú verejné obchodné spoločnosti, spoločnosti s ručením obmedzeným, registrované spoločnosti atď.) ich vlastnia alebo sú ich členmi. Podniky zahŕňajú aj fyzické osoby, ktoré vykonávajú hospodársku činnosť na vlastný účet, ako je napríklad vlastník a prevádzkovateľ obchodu alebo garáže, advokát alebo samostatne zárobkovo činný remeselník [Komisia (Eurostat), podľa nariadenia Rady (EHS) č. 696/93, oddiel III bod A z 15. 3. 1993].  Ukazovateľ sa zbiera a vykazuje podľa veľkosti podniku. Na účely tohto ukazovateľa sa podniky vymedzujú ako ziskové organizácie, ktoré vyrábajú tovar a poskytujú služby na uspokojenie potrieb trhu. |
| Metodika pre stanovenie cieľovej hodnoty | Rozčlení sa podľa veľkosti podniku. |
| Členenie údajov | Podľa veľkosti podnikov:  Klasifikácia podnikov:  malé podniky vrátane mikropodnikov (0 – 49 zamestnancov a samostatne zárobkovo činných osôb a ročný obrat vo výške ≤ 10 miliónov EUR alebo súvaha vo výške ≤ 10 miliónov EUR);  stredné podniky (50 – 249 zamestnancov a samostatne zárobkovo činných osôb a ročný obrat vo výške > 10 miliónov EUR až ≤ 50 miliónov EUR alebo súvaha vo výške > 10 miliónov EUR až ≤ 43 miliónov EUR);  veľké podniky (> 250 zamestnancov a samostatne zárobkovo činných osôb a obrat vo výške > 50 miliónov EUR alebo súvaha vo výške > 43 miliónov EUR).  Ak sa prekročí niektorá z uvedených dvoch prahových hodnôt (zamestnanci/samostatne zárobkovo činné osoby a ročný obrat/súvaha), podniky sa zaradia do vyššej veľkostnej kategórie.  [Komisia (Eurostat), na základe odporúčania Komisie 2003/361/ES(9), príloha, články 2 – 3].  Veľkosť podporovaného podniku sa určuje na začiatku poskytovania podpory.  . |
| Referencie |  |
| Korešpondujúce ukazovatele v rámci EŠIF | RCO01 Podporované podniky (z toho: mikro, malé, stredné, veľké) |

1. **Počet účastníkov v procese vzdelávania alebo odbornej prípravy**

|  |  |
| --- | --- |
| Kód spoločného ukazovateľa | RRFCI10 |
| Názov spoločného ukazovateľa | **Počet účastníkov vzdelávania alebo školenia** |
| Jednotka | Osoby |
| Typ spoločného ukazovateľa | Priebežný - Vykazovaný priebežne – hodnoty sú reportované len za sledované obdobie |
| Východisková hodnota | za každé vykazované obdobie začína východiskovou hodnotou 0 |
| Piliere Mechanizmu na podporu obnovy a odolnosti | Pilier 2 Digitálna transformácia  Pilier 4 Socialna a územná súdržnosť  Pilier 6 Politiky pre budúcu generáciu |
| Definícia a pojmy | Ukazovateľ zohľadňuje počet novoprijatých účastníkov vzdelávania a odbornej prípravy (odborná príprava mimo pracoviska/na pracovisku, ďalšie odborné vzdelávanie a príprava atď.) podporovaných prostredníctvom opatrení v rámci Mechanizmu, vrátane účastníkov odbornej prípravy v oblasti digitálnych zručností. Údaje sa zbierajú a vykazujú za:  i) účastníkov v procese vzdelávania alebo odbornej prípravy a  ii) účastníkov odbornej prípravy v oblasti digitálnych zručností.  Takisto sa rozčleňuje podľa pohlavia a veku (0 – 17, 18 – 29, 30 – 54, 55 a viac).    „Novoprijatí“ znamená, že v prípade vzdelávacieho alebo školiaceho programu, ktorý už existoval a bol vylepšený z podpory POO, budú započítaní len účastníci, ktorí sa pripoja po podpore POO.  V súlade s prílohou VII k nariadeniu o Mechanizme na podporu obnovy a odolnosti, sa odborná príprava v oblasti digitálnych zručností má chápať v zmysle oblasti intervencie 108 (Podpora rozvoja digitálnych zručností), v ktorej sa uvádza: „Týka sa digitálnych zručností na všetkých úrovniach a zahŕňa: vysoko špecializované vzdelávacie programy na odbornú prípravu špecialistov v oblasti digitálnych technológií (teda programy zamerané na technológie), odbornú prípravu učiteľov, vývoj digitálneho obsahu na vzdelávacie účely a príslušné organizačné schopnosti. Patria sem aj opatrenia a programy zamerané na zlepšenie základných digitálnych zručností.“ |
| Čas plnenia | Účastníci sa počítajú pri vstupe do vzdelávacej činnosti alebo činnosti odbornej prípravy. |
| Metodika pre stanovenie cieľovej hodnoty | Účasť sa počíta na vzdelávaciu alebo školiacu aktivitu, aj keď trvá niekoľko rokov. Účastník dvoch rôznych vzdelávacích alebo školiacich aktivít by mal byť započítaný dvakrát – raz za každé školenie alebo vzdelávaciu aktivitu. |
| Členenie údajov | Člení sa podľa:  i) účastníci vzdelávania alebo školenia  a. pohlavie  b. vek  ii) v rámci bodu (i) sa účastníci školenia v oblasti digitálnych zručností uvádzajú samostatne  a. pohlavie  b. vek |
| Referencie | ISCED je referenčná medzinárodná klasifikácia pre organizovanie vzdelávacích programov a súvisiacich kvalifikácií podľa úrovní a oblastí. ISCED 2011 (úrovne vzdelávania) sa implementuje do všetkých zberov údajov EÚ od roku 2014. ISCED 2011 má deväť úrovní vzdelávania, od úrovne 0 po úroveň 8 (podrobnejšie je terciárne vzdelávanie):  • ISCED 0: Predprimárne vzdelanie  • ISCED 1: Primárne vzdelávanie  • ISCED 2: Nižšie stredné odborné vzdelávanie  • ISCED 3: Vyššie stredoškolské vzdelávanie  • ISCED 4: Postsekundárne vzdelávanie  • ISCED 5: Krátkodobé terciárne vzdelávanie  • ISCED 6: Bakalárska alebo ekvivalentná úroveň  • ISCED 7: Magisterská alebo ekvivalentná úroveň  • ISCED 8: Doktorandské alebo úrovňové osoby v odbornej príprave zodpovedajú klasifikácii vzdelávacích aktivít Eurostatu, ako je to v Manuáli o klasifikácii vzdelávacích aktivít (CLA). Patria sem formálne a neformálne vzdelávanie, ako je definované v prieskume vzdelávania dospelých (AES).  Nariadenie (EÚ) 2021/241 Príloha VII, oblasť intervencie 108 Podpora rozvoja digitálnych zručností |
| Korešpondujúce ukazovatele v rámci EŠIF | EECR02 Účastníci vzdelávania alebo odbornej prípravy pri odchode |

1. **Počet zamestnaných osôb alebo osôb v procese hľadania práce**

V rámci mechanizmu v podmienkach SR sa uvedený ukazovateľ nebude vykazovať.

1. **Kapacita nových alebo modernizovaných zariadení zdravotnej starostlivosti**

|  |  |
| --- | --- |
| Kód spoločného ukazovateľa | RRFCI12 |
| Názov spoločného ukazovateľa | **Kapacita nových alebo modernizovaných zariadení zdravotnej starostlivosti** |
| Jednotka | osoby/rok |
| Typ spoločného ukazovateľa | stavový |
| Východisková hodnota | východisková hodnota bude 0,  aktualizovaná bude v rámci každého obdobia podávania správ |
| Piliere Mechanizmu na podporu obnovy a odolnosti | Pilier 4 Socialna a územná súdržnosť  Pilier 5 Zdravie a hospodárska, sociálna a inštitucionálna odolnosť |
| Definícia a pojmy | Maximálny ročný počet osôb, ktoré môžu aspoň raz počas obdobia jedného roka využiť vďaka podpore pochádzajúcej z opatrení v rámci Mechanizmu služby nového alebo modernizovaného zariadenia zdravotnej starostlivosti.  Modernizácia nezahŕňa energetickú obnovu, údržbu ani opravy. Medzi zariadenia zdravotnej starostlivosti patria nemocnice, kliniky, strediská ambulantnej starostlivosti, strediská špecializovanej starostlivosti atď. |
| Čas plnenia | Moment, keď sú príslušné lekárske služby novej alebo modernizovanej infraštruktúry zdravotnej starostlivosti podporovanej v rámci Mechanizmu funkčné. |
| Metodika pre stanovenie cieľovej hodnoty | Kapacita jednej novej alebo novozmodernizovanej zdravotníckej služby alebo infraštruktúry zdravotnej starostlivosti by sa mala vykazovať iba raz, a to v momente keď je prvýkrát uvedená do prevádzky. |
| Členenie údajov | Žiadne |
| Referencie | NA |
| Korešpondujúce ukazovatele v rámci EŠIF | RCO69 Kapacita nových alebo modernizovaných zdravotníckych zariadení |

1. **Kapacita tried v nových alebo modernizovaných zariadeniach starostlivosti o deti a vzdelávacích zariadeniach**

|  |  |
| --- | --- |
| Kód spoločného ukazovateľa | RRFCI13 |
| Názov spoločného ukazovateľa | **Kapacita tried v nových alebo modernizovaných zariadeniach starostlivosti o deti a vzdelávacích zariadeniach** |
| Jednotka | osoby |
| Typ spoločného ukazovateľa | stavový |
| Východisková hodnota | východisková hodnota bude 0,  aktualizovaná bude v rámci každého obdobia podávania správ |
| Piliere Mechanizmu na podporu obnovy a odolnosti | Pilier 4 Socialna a územná súdržnosť  Pilier 6 Politiky pre budúcu generáciu |
| Definícia a pojmy | Kapacita tried, t. j. maximálny počet miest v nových alebo modernizovaných zariadeniach vzdelávania a starostlivosti v ranom detstve a vzdelávacích zariadeniach (ISCED 0 – 6) vďaka podpore pochádzajúcej z opatrení v rámci Mechanizmu. Kapacita tried sa vypočíta v súlade s vnútroštátnymi právnymi predpismi, nezahŕňa však učiteľov, rodičov, pomocný personál ani iné osoby, ktoré môžu takisto využívať služby zariadenia.  Zariadenia vzdelávania a starostlivosti v ranom detstve, ako sú jasle a predškolské zariadenia, sú zariadenia určené pre deti od narodenia do začiatku základného vzdelávania (ISCED 0). Medzi vzdelávacie zariadenia patria školy (ISCED 1 – 3, ISCED 4) a vysoké školy (ISCED 5 – 6). Ukazovateľ sa vzťahuje na zariadenia starostlivosti o deti alebo vzdelávacie zariadenia, ktoré sú novovybudované alebo modernizované (napríklad na účel zlepšenia hygienických a bezpečnostných noriem), a modernizácia nezahŕňa energetickú obnovu ani údržbu a opravy. |
| Čas plnenia | Moment, keď je do prevádzky uvedená príslušná trieda novej alebo modernizovanej vzdelávacej infraštruktúry podporovanej z opatrení v rámci mechanizmu |
| Metodika pre stanovenie cieľovej hodnoty | Kapacita jednej novej alebo novozmodernizovanej učebne alebo vzdelávacej infraštruktúry by sa mala nahlasovať iba raz, keď je prvýkrát uvedená do prevádzky. |
| Členenie údajov | Žiadne |
| Referencie | ISCED je referenčná medzinárodná klasifikácia pre organizovanie vzdelávacích programov a súvisiacich kvalifikácií podľa úrovní a oblastí. ISCED 2011 (úrovne vzdelávania) sa implementuje do všetkých zberov údajov EÚ od roku 2014. ISCED 2011 má deväť úrovní vzdelávania, od úrovne 0 po úroveň 8 (podrobnejšie je terciárne vzdelávanie):  • ISCED 0: Vzdelávanie v ranom detstve („menej ako základné“ pre dosiahnuté vzdelanie)  • ISCED 1: Primárne vzdelávanie  • ISCED 2: Nižšie sekundárne vzdelávanie  • ISCED 3: Vyššie stredoškolské vzdelávanie  • ISCED 4: Postsekundárne neterciárne vzdelávanie  • ISCED 5: Krátkodobé terciárne vzdelávanie  • ISCED 6: Bakalárska alebo ekvivalentná úroveň  • ISCED 7: Magisterská alebo ekvivalentná úroveň   * • ISCED 8: Doktorandská alebo ekvivalentná úroveň |
| Korešpondujúce ukazovatele v rámci EŠIF | RCO66 Kapacita tried nových alebo modernizovaných zariadení starostlivosti o deti  RCO67 Kapacita učební nových alebo modernizovaných vzdelávacích zariadení |

1. **Počet mladých ľudí vo veku 15 – 29 rokov, ktorí dostávajú podporu**

|  |  |
| --- | --- |
| Kód spoločného ukazovateľa | RRFCI14 |
| Názov spoločného ukazovateľa | **Počet mladých ľudí vo veku 15 – 29 rokov, ktorí dostávajú podporu** |
| Jednotka | Osoby |
| Typ spoločného ukazovateľa | Priebežný - Vykazovaný priebežne – hodnoty sú reportované len za sledované obdobie |
| Východisková hodnota | za každé vykazované obdobie začína východiskovou hodnotou 0 |
| Piliere Mechanizmu na podporu obnovy a odolnosti | Pilier 6 Politiky pre budúcu generáciu |
| Definícia a pojmy | Počet účastníkov vo veku 15 – 29 rokov, ktorí získali peňažnú alebo nepeňažnú podporu prostredníctvom opatrení v rámci Mechanizmu. Podporou sa rozumie opatrenie, ktoré sa započítava len raz a to aj keď podpora trvá niekoľko rokov. Naopak, účastník, ktorý je podporený viackrát (v rámci rôznych opatrení), by sa mal započítavať viackrát, a to za každú poskytnutú podporu samostatne. |
| Čas plnenia | Účastníci sa započítajú k dátumu, keď dostanú podporu z opatrení v rámci mechanizmu. |
| Metodika pre stanovenie cieľovej hodnoty | Účastník sa započítava do podpory raz, aj keď trvala niekoľko rokov. Naopak, mladý človek by mal byť v rámci dvoch rôznych schém započítaný dvakrát – raz v rámci každej zo schém, do ktorej bol zapojený.  Tento ukazovateľ by mohol zahŕňať osoby podporované v rámci ukazovateľov 10 a 11. Počty uvádzané vo vekovej kategórii 18-29 pre ukazovatele 10 a 11 by mali byť vždy nižšie ako počty uvádzané pre tento ukazovateľ. |
| Členenie údajov | Ukazovateľ sa člení podľa pohlavia. |
| Referencie | NA |
| Korešpondujúce ukazovatele v rámci EŠIF | EECO07 Účastníci vo veku 18-29 rokov |



Tento projekt je podporený z Európskeho sociálneho fondu.

1. Členský štát nemusí vykazovať ukazovateľ, ak k nemu neprispievajú žiadne reformy a investície jeho plánu obnovy a odolnosti. V takýchto výnimočných prípadoch však musí existovať dohoda medzi členským štátom a EK. [↑](#footnote-ref-1)
2. V praxi to znamená, že za rok 2021 sa budú podávať správy vo februári 2022, za rok 2022 sa budú podávať polročné správy v auguste 2022 s údajmi k júnu 2022 a vo februári 2023 s údajmi platnými k decembru 2022 atď. [↑](#footnote-ref-2)
3. Napr.: v prípade využivania nových vzdelávacích zariadení, ukazovateľ by mal monitorovať, koľko osôb toto zariadenie využíva, a nie ako často ho tieto osoby využívajú. [↑](#footnote-ref-3)
4. Napr. osoba, ktorá získava podporu z dvoch rôznych programov odbornej prípravy, podporovaných v rámci dvoch rôznych opatrení, pričom cieľom jedného je zlepšiť digitálne zručnosti, a cieľom druhého je vyškolenie za účelom získania zamestnania v udržateľnom poľnohospodárstve, v tomto prípade tá istá osoba by mala byť reportovaná dvakrát. [↑](#footnote-ref-4)
5. Napr. účastníci vzdelávacích alebo tréningových aktivít sa započítajú raz, a to aj v prípade, že podpora trvá niekoľko rokov. Naopak, účastník dvoch rôznych vzdelávacích alebo trénigových aktivít by mal byť započítaný dvakrát (raz za každú školiacu alebo vzdelávaciu aktivitu). [↑](#footnote-ref-5)
6. <https://eur-lex.europa.eu/legal-content/EN/TXT/?uri=COM:2021:82:FIN> [↑](#footnote-ref-6)